text: 700 børn havde en musikalsk fest i det fri
  14 juni 2017 kl. 16.57
  Onsdag var der musik og glade dage i Horsens, da 700 skolebørn rykkede ind på friluftsscenen i Lunden.
  De mange børn fra nulte til femte klasse sang og optrådte for hinanden - og for det fremmødte publikum til den traditionsrige Musik til alle-koncert.
  Sammen fejrede de musikken og dens storslåede evne til at knytte bånd på tværs.
  Knud Mortensen, afdelingsleder, Horsens Musikskole: "Det er en rigtig god måde at mødes på og en god ting at se frem til og arbejde frem mod."
  - Det er en rigtig god måde at mødes på og en god ting at se frem til og arbejde frem mod, sagde afdelingsleder på Horsens Musikskole, Knud Mortensen, til TV SYD under koncerten.
  Skoler, daginstitutioner, dagplejere og borgere i Horsens mødte op til det gratis arrangement med madpakker og skovtursstemning.
  For eleverne blev det en god musikalsk oplevelse – under kyndig ledelse af musikskolelærerne fra musikskolen og lærerne fra de involverede skoler.
  Det er 15. gang arrangementet finder sted.
  